**Ст-30-25**

**ОСНОВНИОТ СУД ВО БИТОЛА** со стечајниот судија Татјана Митревска постапувајќи по предлогот на предлагачот - управителот Снежана Димовска од село Логоварди, Општина Битола, за отворање на стечајна постапка над должникот Друштво за земјоделство, сточарство, производство, услуги и трговија на големо и мало „ФАРМА ДИМОВСКИ“ ДООЕЛ увоз - извоз с.Логоварди, Битола, со седиште во сло Логоварди, Општина Битола, а по барањето од управителот со кој е повчен предлогот за отворање на стечајна постпка, вон рочиште на ден 27.06.2025 година, го донесе следното;

**Р Е Ш Е Н И Е**

Предлогот на предлагачот - управителот Снежана Димовска од село Логоварди, Општина Битола, за отворање на стечајна постапка над должникот Друштво за земјоделство, сточарство, производство, услуги и трговија на големо и мало „ФАРМА ДИМОВСКИ“ ДООЕЛ увоз - извоз с.Логоварди, Битола, со седиште во сло Логоварди, Општина Битола, со ЕДБ 4002007502084 и ЕМБС 6298575, со шифра на дејност 01.500 – Мешовито земјоделство и со жиро сметка број 290-0000007561-66 депонент на ТТК Банка АД Скопје, **Е ПОВЛЕЧЕН.**

Постапката **СЕ ЗАПИРА.**

Мерките за обезбедување донесени со решението за поведена претходна постапка со кои се определени и мерки за обезбедување СТ бр.СТ-30/25 од 17.03.2025 година, со кои е определена забрана за располагање со имотот на должникот, каде е забрането определување или спроведување на присилно извршување или обезбедување против должникот како, со кои за привремен стечаен управник е именувана Ели Божиновска од Битола и со кое е забрането исплата на сметките од должникот, **СЕ УКИНУВААТ.**

**О б р а з л о ж е н и е**

Постапувајќи по предлогот на предлагачот за отворање на стечајна постапка над горенаведениот стечаен должник, судот со решение СТ бр.СТ-30/25 од 17.03.2025 година, поведе претходна постапка заради утврдување дали постојат услови за отворање на стечајна постапка, истовремено определувајќи мерки за обезбедување меѓу кои и забрана за исплата од сметките на должникот и истовремено именува и привремен стечаен управник. Со истото решение беше закажано и рочиштето за испитување на условите за отворање на стечајна постапка за ден 08.04.2025 година, но истото се одложи и не се одржа.

Пред закажување на ново рочиште и одржувањето на истотото, како и пред привремениот стечаен управник да подготви и доставен Извештај за економско финансиската состојба на должникот, предлагачот - управителот до овој суд достави писмен поднесок за повлекување на предлогот за отворање на стечајна постпка, а како причини наведувајќи дека се створија услови за активно работење со што правно лице продолжи со својата дејност.

Со оглед да предлагачот го повлече предлогот за отварање на стечајна постапка, следуваше судот да донесе решение согласно чл.52 од Законот за стечај, со кое констатира дека предлогот е повлечен, постапката ја запре, а мерките за обезбедување ги укина согласно чл.62 од истиот закон, како во изреката на ова решение.

Стечаен судија

Татјана Митревска

**ПОУКА:** Против ова решение не е дозволена жалба, согласно чл. 31 од Законот за изменување и дополнување на Законот за стечај.

**Д-НА:** Предлагачот- должник,

Привремениот стечаен управител,

Централен регистер на РСМ,

Примерок - извадок во Службен весник на РСМ,

Огласна табла,

Web страната на судот.